Prefekti i Qarkut Dibër është autoriteti publik në zbatimin e ligjit nr.119/2014 “Për të drejtën e informimit” duke respektuar e garantuar të drejtat dhe liritë themelore të njeriut.
Si autoritet publik Prefekti i Qarkut Dibër në zbatim të nenit 10 të ligjit nr.119/2014 “Për të drejtën e informimit”, cakton një Koordinator i cili ka këto kompetenca:
Për zbatimin e këtij ligji, me qëllim bashkërendimin e punës për garantimin e së drejtës
së informimit, autoriteti publik cakton një prej nëpunësve si koordinator për të drejtën e
informimit.
2. Koordinatori për të drejtën e informimit ushtron kompetencat e mëposhtme:
a) i mundëson çdo kërkuesi të drejtën për t’u njohur me informacionin publik, sipas këtij
ligji, duke u konsultuar me dokumentin origjinal ose duke marrë një kopje të tij;
b) krijon, mban, publikon dhe përditëson regjistrin e kërkesave dhe përgjigjeve brenda
afatit të parashikuar në pikën 1, të nenit 8, të këtij ligji;
c) bashkërendon punën për plotësimin e kërkesave për informacione brenda afateve dhe
sipas mënyrës së parashikuar në këtë ligj;
ç) regjistron kërkesat për informacion dhe cakton një numër rendor për secilën prej tyre;
d) dërgon kërkesën për informim te një autoritet tjetër publik, brenda afateve të
parashikuara në këtë ligj, kur rezulton se autoriteti publik ku është depozituar kërkesa nuk e zotëron
informacionin e kërkuar;
dh) verifikon rastet për dhënien falas të informacionit qytetarëve, sipas parashikimit të pikës
5, të nenit 13, të këtij ligji;
e) kryen njoftimet paraprake, sipas neneve 14 dhe 15, të këtij ligji, si dhe komunikon me
kërkuesin, sipas nevojës për trajtimin e kërkesës për informacion publik
